அந்தவகையில் சீனாவின் பாரிய பொருளாதார செயற்றிட்டங்களில் ஒன்றான முத்துமாலைத் திட்டத்தில் இலங்கையும் இணைந்து கொண்டுள்ளது. இதனால் இலங்கை நாடானது பல சவால்களுக்கு முகங்கொடுக்க வேண்டிய துர்பாக்கிய நிலைக்குத் தள்ளப்பட்டுள்ளது. பொருளாதார ரீதியில் இலங்கை எதிர்கொள்ளும் சவால்களைச் சமாளிக்கும் நிலை மற்றும் இலங்கையின் ஆட்சி சூழ்நிலைகள் ஆகிய காரணிகளின் தாக்கங்கள் இலங்கையை சீனாவின் புதிய சில்க் சாலை திட்டத்துடன் ஒருங்கிணையச் செய்தது எனலாம். இவ்வாறான சீன செயற்றிட்டங்கள் மூலம் இலங்கை நாடானாது தனது அபிவிருத்தி பயணத்தில் நன்மை, தீமை என்கின்ற இரண்டு விடயங்களையும் விரும்பியும், விரும்பாமலும் அனுபவிக்கும் சூழ்நிலையில்தான் இயங்கிக் கொண்டிருக்கிறது.